Oetstèl van ous kan kaorewouf helpe - Wikinuujs
Oetstèl van ous kan kaorewouf helpe
MOFERT - 17 junie 2020 - De vruikes vanne kaorewouf mótte twieë wurp of mieë kriege veur te veurkómme det 't bieës oetstörf in Limbörg. Det kan m'n allein behaole door kaorewoufvruntjelik landjboewbehieër, wobie me de ous veur zolang wie meugelik oetstèltj, det zat dèkking kump taenge roufveugel en vus die de kaorewouf es proeaj höbbe.
't Geit al e tieëntal jaore slech mitte kaorewouf in 't wildj; in 't euverdeil van Nederlandj is t'r oetgestórve, meh tösse de Boesj en Mestreech ligke nag e paar stökskes wo d'r laef. Gans biejein laeve dao zoea twieë toet driehóngerd kaorewölf. Det aantal liek väöl meh raekening hajendj mit det zie proeajbieëster zeen, vèltj det taenge. Wen de vruikes twieë wurp höbben en de wilj bevölking aventoe aangevöldj wuuert vanoet 't fokpergram vanne GaiaZOO blief dit gehandjhaaf.
Veure kaorewölf in Limbörg gezóndj te haje duit me die kruutse mit kaorewölf oet Vlaanderen en oet Pruses, rónjelóm Nuus. De Pruse menkes make gemiddeldj twieë jónge mieër es de Belzje, wodoor de wórpgruuedje ómhoeaggeit van vief nao zeve.
Uitstellen van oogst kan hamsterpopulatie redden. Jos van Broek - 1limburg, 17 junie 2020
Aafkómstig van "https://li.wikinews.org/w/index.php?title=Oetstèl_van_ous_kan_kaorewouf_helpe&oldid=15239"
Dees pagina is 't lèts verangerd op 17 jun 2020, óm 08:28.